02/02/2010 | Administración LocalMunicipal
Caldas de Reis
Urbanismo expedientes

EDICTO Intentada, por dúas veces, a práctica da notificación da resolución da Alcaldía abaixo relacionada, no lugar indicado como domicilio no expediente, sin conseguilo ó ser devoltas as notificacións pola oficina de Correos, e de acordo do establecido no art.59.5 da Lei 30/92, de 26 de novembro, do Réxime Xurídico e Procedemento Administrativo Común, modificado pola Lei 4/1999, de 13 de xaneiro, notifícase ó interesado, mediante a publicación do presente no tablón de edictos do Concello de Ames e no BOP de A Coruña, do seguinte: DECRETO DA ALCALDÍA de data 29 de outubro de 2009 “Expediente de incautación de aval. Con data 20/08/09 dictouse resolución pola que se aprobaba definitivamente o proxecto de urbanización e novo trazado de rúa de nova apertura perpendicular á rúa Fermín Mosquera, n.° 27, de acordo co proxecto redactado polo arqto. D. Santiago Domínguez Baltar co visado de data 26/04/04 a instancia de don Andreu Josep Berrones Oliveri e/r de lnvestimentos Urbanísticos do Noroeste. Con data 23/08/04 díctase resolución pola que se concede licencia n.° 72/04 a Armando Rivas Calvo e/r de Investimentos Urbanísticos do Noroeste para construcción de edificio para 48 vivendas na rúa Fermín Mosquera, esquina rúa nova apertura. No punto 1.° f de de dita resolución condicionábase ó cumprimento dos compromisos e garantías establecidas no artigo 19 da LOUGA e 40 do RXU, respecto á execución previa ou simultánea da obra urbanizadora en todo o ancho da rúa de nova apertura, sendo por conta do promotor as reposicións que sinalen os veciños nos bens afectados e cedidos polos mesmos para a apertura e urbanización na rúa de nova apertura. Para garantir o cumprimento da obra urbanizadora da rúa de nova apertura, o interesado ten depositado na Tesourería de Concello sendos avais de Caixa Galicia: un de data 03/08/04, pola cantidade 44.520,74 €, para responder da urbanización do frente pendente de execución da obra, e outro de data 10/08/04, pola cantidade de 14.481,65 €, para responder da franxa de terreo de 67,50 metros de lonxitude e un metro de ancho da rúa de nova apertura. Con data 23/03/07 dictouse resolución no expediente OB5470/06 pola que se concedía a D. Andreu Josep Berrones Oliveri e/r de Investimentos Urbanísticos do Noroeste S. L. a licencia de 1.ª ocupación de inmoble para 48 vivendas que contaba coa licencia de obra n.° 72/04 e situada na rúa Fermín Mosquera, esquina rúa de nova apertura, se ben sometida á condición de que a entidade solicitante deberá completar a urbanizacion dos terreos afectados pola traza viaria da rúa de nova apertura en todo o frente da edificación, a medida que se vaian obtendo a cesións dos terreos que a día de hoxe pertencen a terceiros. Visto o informe técnico do aparellador municipal de data 27/10/09, onde se indica que non consta que se teña feito pola empresa promotora das obras xestión algunha para a obtención de terreos e posterior urbanización do tramo de rúa pendente, Visto o informe xurídico de data 22/10/09 sobre a procedencia de requerir ó interesado para que proceda a completa-la urbanización da rúa de nova apertura co apercebemento de que, de non facelo, procederase á execución subsidiaria á súa costa coa incautacion dos avais depositados no seu día. Vistos os antecedentes, e de acordo coas competencias atribuídas pola lexislación vixente, veño en dictar a seguinte: RESOLUCION Primeiro. –REQUERIR a D. Andreu Josep Berrones Oliveri e/r de INVESTIMENTOS URBANISTICOS DO NOROESTE SL para que nun prazo de UN (1) MES proceda a completar a urbanización da rúa de nova apertura perpendicular a rúa Fermín Mosquera, como se establecía nos condicionandos da licencia de obra n.° 72/04 para construcción de edificio e na licencia de 1.ª ocupación. Segundo. –Facer advertencia ó interesado que de non completar a urbanización da rúa no prazo establecido, procederase á execución subsidiaria á súa costa, para o cal se executarán os dous avais constituídos por importe de 14.481,65 € e 44.520,74 € cada un deles para ser destinado á finalidade para a cal foron constituídos e sen prexuízo do que resulte da liquidación final. Terceiro. –Notifíquese o presente ó interesado, conforme ó establecido nos artigos 58 e 59 da Lei 30/92, de 26 de novembro, de Réxime Xurídico das Administracións Públicas e Procedemento Administrativo Común, reformada ca Lei 4/99, de 13 de xaneiro, ós efectos oportunos.” RECURSO. –Advírteselle que contra o presente acto, que pon fin á vía administrativa, poderá Vde. interpoñer, de conformidade co preceptuado no artigo 116 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común, potestativamente recurso de reposición ante o mesmo órgano que o dictou, no prazo de UN MES, a contar a partir do seguinte ó da publicación da presente notificación, ou directamente recurso contencioso-administrativo ante o órgano competente da xurisdicción Contencioso-Administrativa, de conformidade cos artigos 8, 9 e 10 da Lei 29/1998, de 13 de xullo, no prazo de DOUS MESES, contados dende o seguinte ó da publicación da presente notificación. O alcalde, 11 de xaneiro de 2010. Asdo.: Juan Manuel Rey Rey